บุกบ้านหรูพัทยา เช่าจัดปาร์ตี้มั่วยาเสพติด รวบ 44 นักเสพ อ้างวันเกิด 
ตำรวจชลบุรี สนธิกำลังบุกบ้านหรูกลางเมืองพัทยา เช่าจัดปาร์ตี้วันเกิดมั่วยาเสพติดเย้ย พ.ร.ก.ฉุกเฉิน รวบ 44 วัยรุ่นชาย-หญิง ยึดยาเสพติดเพียบ พร้อมปืน 9 มม. 1 กระบอก พบโจ๋ 18 มีหมายจับฟอกเงินติดตัวเมื่อเวลา 01.30 น. วันที่ 13 พ.ค.63 พ.ต.อ.กรวัฒน์ หันประดิษฐ์ รอง ผบก.จ.ชลบุรี พร้อมด้วย พ.ต.อ.เขมรินทร์ พิศมัย ผกก.สภ.เมืองพัทยา พ.ต.ท.ฐานานนท์ อธิพันสีห์ รองผกก.สส.ภ.จว.ชลบุรี พ.ต.ท.ชัยณรงค์ จิตต์สุนทร สว.สส.สภ.เมืองพัทยา เข้าตรวจสอบบ้านพักให้เช่าแห่งหนึ่ง ในพื้นที่หมู่ 9 ต.หนองปรือ อ.บางละมุง จ.ชลบุรี หลังได้รับแจ้งจากสายลับว่า มีกลุ่มวัยรุ่นมั่วสุมปาร์ตี้เสพยาเสพติดจากการตรวจสอบพบกลุ่มวัยรุ่น 44 คน เป็นชายไทย 19 คน นักท่องเที่ยวชายชาวจีน 3 คน เป็นหญิง 22 คน มั่วสุมฝ่าฝืน พ.ร.ก.ฉุกเฉิน จัดปาร์ตี้วันเกิด พบยาเสพติดจำนวนมาก ยาไอซ์ 1 ถุง ยาเค 15 ถุง และยานอนหลับชนิดรุนแรงยี่ห้อแวเลี่ยม จำนวน 200 เม็ด ยาอีรูปหัวใจและรูปหมี 15 เม็ด และอุปกรณ์การเสพยาไอซ์ และอาวุธปืน ขนาด 9 มม. พร้อมเครื่องกระสุนจำนวน 10 นัดก่อนการจับกุม เจ้าหน้าที่ เปิดเผยว่า ได้รับแจ้งจากสายลับว่ามีกลุ่มวัยรุ่นจับกลุ่มมั่วสุมกันจำนวนมาก เจ้าหน้าที่จึงได้สนธิกำลังบุกเข้าจับกุม ขณะที่กลุ่มวัยรุ่นกำลังเปิดเพลงเสียงดัง ดื่มสุรา และเสพยาเสพติดกันอย่างเมามัน เจ้าหน้าที่สั่งให้ปิดเพลงจนควบคุมสถานการณ์ได้ ตรวจสอบพบยาเสพติดและอุปกรณ์การเสพวางอยู่บนโต๊ะโจ๋งครึ่ม นอกจากนี้ยังตรวจค้นพบอาวุธอยู่ภายในรถกระบะสี่ประตู ยี่ห้อโตโยต้า รุ่นวีโก้ สีดำ หมายเลขทะเบียน ศล 4671 กรุงเทพมหานคร โดยมี นายธนศักดิ์ แก้วศรี อายุ 41 ปี หรือ เอ็มบ้านอำเภอ เป็นเจ้าของ นอกจากนี้ยังพบว่ามีเยาวชนอายุ 18 ปี มีประวัติหมายจับฟอกเงินยาเสพติดติดตัวอีกด้วยเบื้องต้น เจ้าหน้าที่ชุดจับกุมได้ควบคุมตัวกลุ่มวัยรุ่นทั้ง 44 คน ตรวจปัสสาวะ พบมีสารเสพติดทุกคน จากการสอบสวนให้การว่าเป็นการรวมกลุ่มกันจัดงานวันเกิดของ นายเจษฎา สุทธิจันทรา หรือ แจ๊ค อายุ 40 ปี หลังสอบปากคำเจ้าหน้าที่คุมตัวผู้ต้องหาทั้งหมด ส่งพนักงานสอบสวนดำเนินคดีตามกฎหมายต่อไป
ตำรวจชลบุรี สนธิกำลังบุกบ้านหรูกลางเมืองพัทยา เช่าจัดปาร์ตี้วันเกิดมั่วยาเสพติด เย้ย พ.ร.ก.ฉุกเฉิน รวบ 44 วัยรุ่นชาย-หญิง ยึดยาเสพติดเพียบ พร้อมปืน 9 มม. 1 กระบอก พบโจ๋ 18 มีหมายจับฟอกเงิน
จับปาร์ตี้ยา,ปาร์ตี้ยาเสพติด,เสพยาเสพติด,ยาเสพติด,จับยาเสพติด,พัทยา,ข่าวทั่วไป